CELEX: 52017PC0271
Language: ro
Date: 2017-05-30
Title: Propunere de DECIZIE A PARLAMENTULUI EUROPEAN ŞI A CONSILIULUI privind mobilizarea instrumentului de flexibilitate pentru finanțarea măsurilor bugetare imediate în scopul de a aborda provocările actuale privind migrația, fluxurile de refugiați și amenințările la adresa securității

COMISIA EUROPEANĂ
            Bruxelles, 30.5.2017
            COM(2017) 271 final
            Propunere de
            DECIZIE A PARLAMENTULUI EUROPEAN ŞI A CONSILIULUI
            privind mobilizarea instrumentului de flexibilitate pentru finanțarea măsurilor bugetare imediate în scopul de a aborda provocările actuale privind migrația, fluxurile de refugiați și amenințările la adresa securității
            
               
         
         
            
               EXPUNERE DE MOTIVE
            
            
               Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020
                  1
                permite mobilizarea instrumentului de flexibilitate în vederea finanțării de cheltuieli clar identificate care nu ar putea fi finanțate în limitele plafoanelor disponibile pentru una sau mai multe rubrici ale cadrului financiar multianual. Comisia a propus modificarea Regulamentului nr. 1311/2013 al Consiliului
                  2
               . Propunerea, astfel cum a fost modificată de Consiliu, a generat un acord politic larg în Consiliu și aprobarea Parlamentului European
                  3
               . Se preconizează că pachetul de revizuire la jumătatea perioadei va fi adoptat de Consiliu la scurt timp după prezentarea proiectului de buget 2018. Din acest motiv, se consideră oportun ca proiectul de buget 2018 și prezenta decizie de mobilizare să fie propuse în același timp, ținând seama de modificările preconizate ale Regulamentului nr. 1311/2013 al Consiliului. Cu toate acestea, în cazul în care adoptarea oficială a Regulamentului privind CFM revizuit va fi amânată din nou, prezenta propunere va fi modificată pentru a respecta dispozițiile Regulamentului privind CFM în vigoare la momentul adoptării bugetului pentru 2018.
            
            
               În conformitate cu articolul 11 din Regulamentul nr. 1311/2013 al Consiliului și cu punctul 12 din Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  4
               , după ce a examinat toate posibilitățile de realocare a creditelor și a epuizat marjele nealocate de la rubrica de cheltuieli Securitate și cetățenie (rubrica 3), Comisia propune mobilizarea instrumentului de flexibilitate în 2018 pentru o sumă de 817,1 milioane EUR. 
            
            
               Disponibilitatea instrumentului de flexibilitate după revizuirea Regulamentului privind CFM este următoarea: o sumă anuală disponibilă de 600 de milioane EUR (la prețurile din 2011), corespunzând sumei de 689 de milioane EUR în prețuri curente, majorată cu sumele anulate din Fondul de solidaritate al Uniunii Europene și din Fondul european de ajustare la globalizare (cuantumul anulat la sfârșitul exercițiului 2016 a fost de 646 de milioane EUR). Luând în calcul, de asemenea, o sumă nealocată pentru partea din anul 2017 (care corespunde majorării sumei anuale de la 471 de milioane EUR la 600 de milioane EUR) în valoare de 129 de milioane EUR la prețurile din 2011, corespunzând unei sume de 146 de milioane EUR în prețuri curente, disponibilitatea globală a instrumentului de flexibilitate este de 1 481 de milioane EUR.
            
            
               Această mobilizare vizează suma de 817,1 milioane EUR peste plafonul rubricii 3 a cadrului financiar multianual și are scopul de a finanța sprijinul acordat pentru măsurile de gestionare a provocărilor privind migrația, fluxurile de refugiați și amenințările la adresa securității.
            
            
               În cazul în care adoptarea oficială a Regulamentului privind CFM revizuit va fi amânată din nou, prezenta propunere ar putea fi modificată după cum urmează: suma mobilizată ar fi redusă la 541 de milioane EUR și ar fi prezentată o propunere privind mobilizarea marjei pentru situații neprevăzute, astfel încât să se acopere restul sumelor necesare pentru finanțarea cheltuielilor în materie de migrație și securitate de la rubrica 3 care depășesc plafonul aplicabil (276,1 milioane EUR cu compensarea prevăzută la rubrica 2 în același an).
            
            
               Creditele de plată orientative aferente mobilizării propuse a instrumentului de flexibilitate au fost calculate pe baza normelor aplicabile prefinanțării, verificării și închiderii conturilor aferente prefinanțării și plăților finale pentru diversele tipuri de acțiuni care trebuie finanțate și sunt prezentate în tabelul de mai jos:
            
            
               (în milioane EUR, în prețuri curente)
            
            
                     
                        Anul
                     
                  
                  
                     
                        Creditele de plată aferente mobilizării instrumentului de flexibilitate pentru măsurile de gestionare a crizei refugiaților în 2018
                     
                  
               
                     
                        2018
                     
                  
                  
                     
                        452,9
                     
                  
               
                     
                        2019
                     
                  
                  
                     
                        207,6
                     
                  
               
                     
                        2020
                     
                  
                  
                     
                        123,3
                     
                  
               
                     
                        2021
                     
                  
                  
                     
                        33,3
                     
                  
               
                     
                        Total
                     
                  
                  
                     
                        817,1
                     
                  
               
               Propunere de
            
            
               DECIZIE A PARLAMENTULUI EUROPEAN ŞI A CONSILIULUI
            
            
               privind mobilizarea instrumentului de flexibilitate pentru finanțarea măsurilor bugetare imediate în scopul de a aborda provocările actuale privind migrația, fluxurile de refugiați și amenințările la adresa securității
            
            
               PARLAMENTUL EUROPEAN ȘI CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene,
            
            
               având în vedere Acordul interinstituțional din 2 decembrie 2013 între Parlamentul European, Consiliu și Comisie privind disciplina bugetară, cooperarea în chestiuni bugetare și buna gestiune financiară
                  5
               , în special punctul 12,
            
            
               având în vedere propunerea Comisiei Europene,
            
            
               întrucât: 
            
            
               (1)Instrumentul de flexibilitate are rolul de a permite finanțarea unor cheltuieli identificate precis, care nu au putut fi finanțate în limitele plafoanelor disponibile pentru una sau mai multe alte rubrici.
            
            
               (2)Plafonul aplicabil sumei anuale disponibile pentru instrumentul de flexibilitate este de 600 000 000 EUR (la prețurile din 2011), astfel cum se prevede la articolul 11 din Regulamentul (UE, Euratom) nr. 1311/2013 al Consiliului
                  6
               . 
            
         
         
            
               (3)Pentru a aborda provocările actuale privind migrația, fluxurile de refugiați și amenințările la adresa securității, este necesar să se mobilizeze urgent sume suplimentare importante în vederea finanțării acestor măsuri.
            
            
               (4)După examinarea tuturor posibilităților de realocare a creditelor în cadrul plafonului de cheltuieli de la rubrica 3 (Securitate și cetățenie), reiese că este necesar să se mobilizeze instrumentul de flexibilitate pentru a suplimenta finanțarea disponibilă din bugetul general al Uniunii pentru exercițiul financiar 2018 peste plafonul rubricii 3 cu o sumă de 817 056 198 EUR pentru a finanța măsuri în domeniul migrației, refugiaților și securității. Această sumă include sumele anulate din anii precedenți aferente Fondului de solidaritate al Uniunii Europene și Fondului european de ajustare la globalizare, în conformitate cu articolul 11 alineatul (1) din Regulamentul (UE, Euratom) nr. 1331/2013. 
            
            
               (5)Pe baza profilului de plată preconizat, creditele de plată aferente mobilizării instrumentului de flexibilitate ar trebui să fie distribuite pe mai multe exerciții financiare,
            
            
               ADOPTĂ PREZENTA DECIZIE:
            
            
               Articolul 1
            
            
               1.În cadrul bugetului general al Uniunii pentru exercițiul financiar 2018, se mobilizează instrumentul de flexibilitate pentru a se aloca suma de 817 056 198 de milioane EUR cu titlu de credite de angajament înscrise la rubrica 3 (Securitate și cetățenie).
            
            
               Suma menționată la primul paragraf este utilizată pentru a finanța măsuri menite să abordeze provocările actuale privind migrația, fluxurile de refugiați și amenințările la adresa securității.
            
            
               2.Creditele de plată aferente mobilizării instrumentului de flexibilitate, în conformitate cu alineatul (1), sunt distribuite după cum urmează:
            
            
               (a)452 952 126 EUR în 2018;
            
            
               (b)207 556 299 EUR în 2019;
            
            
               (c)123 308 626 EUR în 2020;
            
            
               (d)33 339 147 EUR în 2021.
            
            
               Cu toate acestea, sumele specifice ale creditelor de plată menționate în primul paragraf pot fi ajustate pentru fiecare exercițiu financiar și sunt autorizate în conformitate cu procedura bugetară anuală. 
            
            
               Articolul 2
            
            
               Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
            
            
            
               Adoptată la Bruxelles,
            
            
               
                  Pentru Parlamentul European,
                        Pentru Consiliu,
               
               
                  Președintele
                        Președintele
               
            
         
         
            
                  
                     (1)
                  JO L 347, 20.12.2013, p. 884.
               
               
                  
                     (2)
                  COM(2016) 604, 14.9.2016.
               
               
                  
                     (3)
                  P8_TA(2017)0111, 5.4.2017.
               
               
                  
                     (4)
                  JO C 373, 20.12.2013, p. 1.
               
               
                  
                     (5)
                  JO C 373, 20.12.2013, p. 1.
               
               
                  
                     (6)
                  Regulamentul (UE, EURATOM) nr. 1311/2013 al Consiliului din 2 decembrie 2013 de stabilire a cadrului financiar multianual pentru perioada 2014-2020 (JO L 347, 20.12.2013, p. 884).